Aussie-nederlaag skok Ponting | Netwerk24
Wag van Mahikeng jaar ná transitorooftog gevang
'n Veiligheidswag van Mahikeng is Woensdag deur die Valke in Noordwes in hegtenis geneem weens 'n transitorooftog bykans presies 'n jaar gelede waarin twee lede van die Valke doodgeskiet is.
4 polisielede van Carletonville vas vir moord
Klagte van moord, regsverydeling en die besit van gesteelde koper staar vier lede van die Carletonville-polisie in die gesig nadat hulle Donderdag by die polisiestasie in hegtenis geneem is.
Egpaar van Mbombela in hul slaap oorval
'n Egpaar van Mbombela is in die vroeë oggendure van Donderdag in hul huis oorval terwyl hulle geslaap het.
'Dubbele standaarde' grief vroue-rugbyspeler
'n Walliese vrouerugbyspeler het gal gebraak oor die "voorkeurbehandeling" wat mansrugby gedurende die Covid-19-pandemie geniet.
Jong Bulle 'dié keer gereed vir Pumas'
Die vorige keer wat die Bulle in die Laeveld gaan kuier het, het hulle 'n harde rugbyles by die Pumas gekry.
Pollard steel bouler se driekuns-vreugde
Die Sri Lankaanse wegbreekbouler Akila Dananjaya het Woensdag in 'n T20-krieketstryd teen die Wes-Indiese Eilande die volle spektrum van emosies ervaar.
SAL-vlieëniers loop weer bloutjie in hof
Vlieëniers van die Suid-Afrikaanse Lugdiens het vir die soveelste keer 'n bloutjie in die hof geloop.
3 van Steinhoff aangekla in Duitsland
Duitse owerhede het aangekondig hulle gaan altesame vier mense aankla van die bedrog met betrekking tot Steinhoff, wat in Frankfurt genoteer is.
Byna 2 uit 3 van SA sal oorsee gaan werk
Die Covid-19-pandemie het Suid-Afrikaners in 2020 effens minder gretig gemaak om oorsee te gaan werk as voorheen.
Die ironie van nuwe name waar staat misluk
Dit blyk die fantasie van beheer deur naamsverandering loop veral sterk waar politici en regeringsamptenare al lank in hul ander take faal, skryf Christi van der Westhuizen.
Vergeet van 2020 – 1986 was veel erger
Het jy gedink 2020 was die ergste jaar nog en 2021 beloof om nie veel beter te wees nie? Dan kan jy goeie moed hou, want daar was al erger jare in die Suid-Afrikaanse geskiedenis. Soos 1986. Gert van der Westhuizen het met die skrywer William Dicey g
Harry, Meghan se 'Oprah-biegsessie': Jy kan dit op M-Net kyk!
Die hertog en hertogin van Sussex se eksklusiewe biegsessie voor die kameraspan van die koningin van kletstelevisie, Oprah Winfrey, het die vitrioelkrane oopgedraai. Arlene Prinsloo probeer antwoord hoekom daar so 'n herrie oor die onderhoud is.
Vlak 1 bring tog verligting vir rolprentteaters
Die rolprentteatergroepe Nu Metro Cinemas en Ster-Kinekor sê vlak 1 van die nasionale staat van inperking bring vir hulle verligting, al is die veranderinge wat hulle kan aanbring klein.
Prins Philip ondergaan suksesvolle hartoperasie
Prins Philip (99) het Woensdag suksesvolle hartchirugie ondergaan, het Buckinghampaleis Donderdag aangekondig.
Meghan het glo dié aanval op haar karakter verwag
Karaktermoord, 'n smeerveldtog, gekneusde gevoelens en 'n verskriklike atmosfeer op kantoor is deel van die woordkartetse wat rondgeslinger word nadat 'n Britse publikasie berig het Meghan, hertogin van Sussex, is daarvan beskuldig dat sy personeel geboelie het.
Hoofmeisie se boodskap tref diep
Vrou vertel hoe boom haar in 1971 in motor vaspen
Haar ma het haar altyd geleer "as jy soggens die huis verlaat, moet die beddens netjies opgemaak wees, want 'n boom val dalk op jou kar".
FOTO'S: 'Opgewonde oor lewe'
Wys Beeld wat in jou wêreld aangaan. Dit kan swak dienslewering wees, iemand wat 'n verskil in jou gemeenskap maak, protesoptogte, goeie nuus of enigiets wat jou wêreld uitbeeld.
Aussie-nederlaag skok Ponting
20 Januarie 2021 21:20
Die voormalige Australiese kaptein Ricky Ponting het kaalvuis onder sy landgenote ingeklim en gesê daar was geen verskoning vir Australië se reeksnederlaag teen Indië nie.
'n Uitgedunde Indiese span het Dinsdag die vierde toets op die Gabba in Brisbane met drie paaltjies gewen om die reeks met 2-1 te beklink.
Mohammed Siraj van Indië word deur sy spanmaats gelukgewens nadat hy sy vyfde paaltjie in die vierde toets teen Australië platgetrek het. Foto: AP
Verskeie Australiese kenners, waaronder Ponting self, asook Mark Waugh, het voorspel dat die Aussies die reeks met 4-0 sou wen nadat Indië vir net 36 uitgeboul is in die eerste toets in Adelaide.
Ponting sê hy was geskok dat Australië nie goed genoeg was om die reeks teen 'n Indiese span met soveel beserings én sonder hul kaptein en beste kolwer, Virat Kohli (vir die laaste drie toetse), te beklink nie.
"Die koue, nugtere feite is dat dit effektief Indië se naasbestes in die (vierde) toets was en die land het steeds gewen," sê Ponting.
"Dit is 'n rede tot kommer vir Australië."
Die Aussies moet nou hul wonde lek in aanloop tot volgende maand se (onbevestigde) reeks teen Suid-Afrika.
Mitchell Starc moet vir 'n skandering van 'n dyspier gaan, terwyl die aanvangskolwers David Warner (lies) en Will Pucovski (skouer) nog ten volle van hul beserings moet herstel. Die res van die spelers gaan nou by hul spanne in die Big Bash-T20-liga inval.
Die Indiese media het intussen hul helde ná die reekssege geloof. Foto's van Ajinkya Rahane se "vreeslose span" het op die voorblaaie van Indië se dagblaaie gepronk.
Rishabh Pant het 'n onoorwonne 89 gemoker om Indië te help om die eerste span sedert 1988 te word om Australië op die Gabba te klop.
"Niemand het geglo hulle kan dit doen nie. Hulle het!" het The Times of India op sy voorblad uitbasuin. The Hindu het "Vreeslose nuwe Indië" op sy voorblad gehad.
Indië is vir die laaste drie toetse deur Rahane aangevoer nadat Kohli terug Indië toe is vir die geboorte van sy dogter.
Indië was ook sonder 'n rits naatboulers en het ook nie die eerstekeuse-draaibalboulers, Ravichandran Ashwin en Ravindra Jadeja, vir al die toetse beskikbaar gehad nie.
Dit was juis die diepte van Indiese krieket wat die oog gevang het.
What a Test match! The depth of Indian Cricket is scary. @RishabhPant17 , sweet number 17. Well played young man. #testcricket at its very best
— AB de Villiers (@ABdeVilliers17) January 19, 2021
Die voormalige Protea-ster AB de Villiers het op Twitter gesê: "Wat 'n toets! Die diepte van Indiese krieket is vreesaanjaend."
Dié diepte is 'n bewys van die sukses van die Indiese Premierliga, waar elke span gedwing word om 'n kwota van opkomende spelers te kies.
Dié Indiese jongelinge skuur dan skouers met die wêreld se beste spelers en ontwikkel vinniger. – Sportredaksie, Reuters